  Майя Бывальцева Россилэн азьмуртэз Владимир Путин 11-тӥ куартолэзе кунын улӥсьёслы вазиськоназ пандемия дыръя нылпиосын семъяослы юрттон выль амалъёс сярысь вераз. Выль амалъёс: - нылпиез утялтэм понна пособилэсь быдӟалазэ кык поллы будэтозы - 3 сюрс 375 манетысь 6 сюрс 751 манетозь. Та коньдонэз ужасьтэм кунмуртъёс басьто, соос пӧлын студентъёс; - 3 аресозь нылпиен вань семьяос оштолэзь, куартолэзь но инвожо понна котькуд нылпизылы быдэн 5 сюрс манетэн басьтозы. Азьвыл та юрттэт анай капиталлы эрикрадэн семьяослы гинэ чакламын вал; - 1-тӥ инвожоысен 3-15 аресъем котькуд нылпи понна семьяос одӥг пол 10 сюрс манетэн басьтыны быгатозы. Куриськонэз Госуслуги портал пыр али сётыны луэ ни. Туннэоссэ но азьвыл кутэм пумкылъёсты лыдэ басьтыса, юрттэтэз Россиысь 27 миллион пиналъёс басьтозы – вож нуныосын кутыса, школаын дышетскисьёс дорозь Владимир Путин, Россилэн азьмуртэзТодэ вайытом, азьвыл кутэм косэмъёсъя семьяос, кытын анай-атайёс ужзэс огдырлы ыштӥзы, котькуд быдэ вуымтэ нылпизы понна 5 сюрс манетэн басьтозы. Сое куинь толэзь - оштолэзьысен инвожоозь – тырозы. Со сяна, толэзьлы тырмымон шуыса юнматэм коньдонлэсь ӧжыт табышен улӥсь семьяос 3-7 аресъем нылпиоссылы тыронъёсты вазьгес басьтыны быгатозы: 1-тӥ пӧсьтолэзьысен интые 1-тӥ инвожоысен. Со тыронъёс ар кутсконысен лыдъясько, озьыен, инвожое куриськон сётыса, нырысетӥ палар понна коньдонэз семья суменак басьтоз – одӥг нылпи понна шорлыдын 33 сюрс манет. Азьланяз та тыронэз толэзьлы быдэ сётъялозы. Котькуд пиналлы толэзяз шорлыдын 5 сюрс 500 манет луэ. Озьы ик анай капитал басьтыны эрикрадэн семьяослы оштолэзьысен инвожоозь куинь аресозь котькуд нылпилы 5 сюрс манетэн тырыны чакламын вал.  Тегъёс: Мерлык ВладимирПутин нылпиос Россия коронавирус семья юрттэт коньдон  